**Všeobecne záväzné nariadenie č. 2 /2019**

**Obce Lemešany**

**o miestnej dani z nehnuteľností na území obce Lemešany**

Obecné zastupiteľstvo obce Lemešany na základe originárneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 98 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**Časť I**

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani z nehnuteľností sú ustanovené v § 4 a súvisiacich ustanoveniach zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

**§ 2**

**Základné ustanovenie**

1. Obec Lemešany ako správca dane (ďalej len „správca dane“) zavádza s účinnosťou od 1. 1. 2020 miestnu daň z nehnuteľností za podmienok, ako sú určené zákonom a týmto VZN.
2. Predmetom tohto VZN je určenie náležitosti miestnej dane z nehnuteľností podľa príslušných ustanovení zákona.

**§ 3**

**Predmet úpravy VZN**

Predmetom tohto VZN je určenie náležitostí miestnej dane z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**Časť II**

**Daň z pozemkov**

**§ 4**

**Hodnoty pozemkov**

Hodnota pozemkov v obci Lemešany je stanovená Prílohou č. 1 a Prílohou č. 2, ktoré sú súčasťou zákona:

1. orná pôda, chmeľnice, ovocné sady, vinice
2. KU Lemešany 0,3462 € za 1 m2
3. KU Chabžany 0,4325 € za 1 m2
4. trvalé trávne porasty 0,0358 € za 1 m2
5. záhrady, zastavané plochy a nádvoria, ostatné plochy 1,85 € za 1 m2
6. stavebné pozemky 18,58 € za 1 m2
7. lesné pozemky, na ktorých sú hospodárske lesy 0,10 € za 1 m2
8. rybníky s chovom rýb a ostatné hosp. využívané vodné plochy 0,10 € za 1 m2

**§ 5**

**Sadzba dane**

* + - 1. Správca dane určuje pre pozemky na území obce Lemešany ročnú sadzbu dane z pozemkov nasledovne:
1. orná pôda, chmeľnice, vinice, ovocné sady, trvalé trávnaté porasty **0,55 %**
2. záhrady **0,40 %**
3. zastavané plochy a nádvoria, ostatné plochy **0,60 %**
4. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **1,00 %**
5. stavebné pozemky **0,80 %**

2. Správca dane vypočíta daň za pozemok, ktorým je orná pôda, chmeľnice, vinice, ovocné sady ako súčin výmery pozemku, hodnoty pozemku a sadzby uvedenej v bode 1 tohto paragrafu.

3. Správca dane vypočíta daň za pozemok, ktorým je trvalý trávnatý porast ako súčin výmery pozemku, hodnoty pozemku a sadzby uvedenej v bode 1 tohto paragrafu.

4. Správca dane vypočíta daň za pozemok, ktorým je záhrada, zastavané plochy a nádvoria a ostatné plochy, ako súčin výmery pozemku, hodnoty pozemku a sadzby uvedenej v bode 1 tohto paragrafu.

5. Správca dane vypočíta daň za pozemok, ktorým je stavebný pozemok, ako súčin výmery pozemku, hodnoty pozemku a sadzby uvedenej v bode 1 tohto paragrafu.

**Časť III**

**Daň zo stavieb**

**§ 6**

**Sadzba dane**

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:
2. za stavby na bývanie a drobné stavby, ktoré majú doplnkovú funkciu pre hlavnú stavbu **0,078 €**
3. za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu **0,078 €**
4. za stavby chát a stavieb na individuálnu rekreáciu **0,30 €**
5. za samostatne stojace garáže **0,30 €**
6. za priemyselné stavby, stavby slúžiace energetike, stavby slúžiac stavebníctvu, stavby využívané na skladovanie vlastnej produkcie vrátane stavieb na vlastnú administratívu **1,40 €**
7. za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou **1,50 €**
8. za ostatné stavby neuvedené v písmenách a) až f) **0,70 €**
9. Správca dane určuje pri viacpodlažných stavbách pre všetky druhy stavieb príplatok za podlažie a za každé ďalšie podlažie, okrem prvého nadzemného podlažia **0,03 €**

**Časť IV**

**Daň z bytov**

**§ 7**

**Sadzba dane**

Správca dane určuje ročnú sadzbu dane z bytov a nebytových priestorov za každý aj začatý m2 podlahovej plochy nasledovne:

1. za byty **0,078 €**
2. za nebytové priestory slúžiace na podnikanie a zárobkovú činnosť, skladovanie a administratívnu súvisiacu s ostatným podnikaním a zárobkovou činnosťou **0,132 €**

**Článok V**

**Spoločné, zrušovacie a záverečné ustanovenia**

**§ 8**

**Oslobodenie od dane a zníženie dane z nehnuteľností**

1. Správca dane od dane z pozemkov oslobodzuje:

a) pozemky, na ktorých sú cintoríny,

b) pozemky verejne prístupných parkov, priestorov a športovísk,

c) pozemky využívané školami a školskými zariadeniami.

1. Správca dane poskytuje zníženie dane na základe predložených dokladov preukazujúcich dôvod zníženia vo výške:

a) 30 % z daňovej povinnosti na pozemky, ktorých vlastníkmi sú občania vo veku nad 65 rokov a občania, ktorí sú poberateľmi dávky v hmotnej núdzi a túto skutočnosť preukážu potvrdením z Úradu práce, sociálnych vecí a rodiny, ak tieto pozemky slúžia výhradne na ich osobnú potrebu,

b) 30 % z daňovej povinnosti na stavby na bývanie a byty, ktorých vlastníkmi sú občania vo veku nad 65 rokov, občania s ťažkým zdravotným postihnutím, držitelia preukazu občana s ťažkým zdravotným postihnutím a občania v hmotnej núdzi, ktoré slúžia na ich trvalé bývanie,

c) 30% z daňovej povinnosti na garáže vo vlastníctve občanov vo veku nad 65 rokov, občanov s ťažkým zdravotným postihnutím a držiteľov preukazu občana s ťažkým zdravotným postihnutím, ktoré slúžia pre motorové vozidlo používané na ich dopravu.

**§ 9**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Lemešany č. 2/2012 .

**§ 10**

**Záverečné ustanovenie**

Na tomto VZN obce Lemešany sa uznieslo obecné zastupiteľstvo obce Lemešany dňa 11. 12. 2019 svojím uznesením č. 55 a toto VZN nadobúda účinnosť **1. januára 2020**.

Ing. Marko Bučko

 starosta obce

Vyvesené na úradnej tabuli: 26. novembra 2019

Zvesené z úradnej tabule: 11. december 2019